Kako pristopiti do nje in se znebiti strahu pred zavrnitvijo?

Poglej, čisto razumem. Pristopati do punc v živo je lahko precej strašno. Še posebej, če tega nisi nikoli počel. Spletno spoznavanje nam je to sicer malo olajšalo, ampak še vedno boš moral punco na neki točki spoznati v živo in z njo vzpostaviti osebni kontakt.

Saj verjetno oba veva, o katerem občutku govorim – tisti občutek, ko dobiš “metuljčke” v trebuhu, ali pa te je malo strah in si na nek način samo želiš pobegniti iz situacije, v katero si postavljen.

Zakaj strah pred pristopanjem?

V tokratnem članku bi ti rad pojasnil, zakaj imamo fantje ta strah pred pristopom do punc in novih ljudi nasploh, pa tudi to, kako se naučiti ta strah obvladovati. Najprej – ta strah imamo vsi fantje. Mogoče se ti zdi, da nekateri fantje nimajo tega problema in da lahko enostavno pristopijo do katerekoli punce, brez da bi o tem preveč razmišljali.

VIDEO: Strah pred zavrnitvijo

Ta strah je čisto enak vsem drugim strahovom, ki jih lahko imamo ljudje – strah pred višino, pred psi, mačkami, javnim nastopanjem – strahov je res neomejeno. Vsakega izmed teh strahov pa se da premagati tako, da se z njim večkrat soočimo in vidimo, da se nam ne zgodi nič hudega.

En pogost nasvet, ki ga dobimo fantje, ki imamo s tem težave je: “Nejc, samo pojdi do nje pa začni govoriti!”. Najslabši možen nasvet. Če bi to lahko naredil, bi se že pogovarjal z njo.

Načeloma sta dva problema, ki fante ovirata pri pristopanju do punc:

Ne upamo si pristopiti.

Ne vemo, kako pristopiti.

Pri veliki večini fantov, ki imajo močno željo spoznavati punce, niti ni problem to, da si fizično ne bi upali pristopiti do punce in začeti pogovora. Se pa bojijo, kako bodo izpadli in da ne bodo znali voditi pogovora. Evo, pa sva že pri bolj oprijemljivem cilju, ki nama bo pomagal pri pristopanju do punc.

Če si ne upaš pristopiti do punce, zate žal nimam dobre novice – enostavno boš to moral narediti. Tako kot moraš skočiti v vodo in plavati, podobno je tukaj – ni neke vmesne stopničke. Hec – seveda obstajajo načini, kako si lahko to olajšaš, drugače sploh ne bi pisal tega članka.

Od kje izvira strah pred zavrnitvijo?

Dajva si najprej pogledati, od kje izvira ta najin strah. To seveda ni novodobna pogruntavščina nas ljudi, ampak nas spremlja že kar nekaj časa, od prazgodovinskih časov.

Takrat, v plemenskih skupnostih, nam je ta strah še kako koristil. Takrat smo živeli v precej manjših, bolj povezanih skupnostih nekaj deset ljudi. Vsak stik z članom drugega plemena je lahko pomenil našo smrt, poškodbo, ali imel negativne posledice na kakšen drugačen način.

Zakaj nas zavrnitve ne smejo potreti?

Ker so imeli boljše možnosti za preživetje ljudje, ki so bili bolj previdni, se je ta “gen previdnost” ohranil do današnjih časov. Danes seveda stik s “članom drugega plemena” oziroma osebo, ki je ne poznamo, ne pomeni več gotove smrti ali konflikta, imamo pa še vedno vgrajeno to previdnost in opreznost pri stiku z novimi ljudmi.

Isto velja seveda pri puncah – tam je še težje, ker si ne želiš samo “preživeti” kontakta z njo, ampak z njo morda razviti celo nekaj več.

VIDEO: Vidim lepo dekle in zmrznem – zakaj in kaj je rešitev?

S temi dejstvi v mislih si lahko predstavljaš, kako zelo slab nasvet je “Samo pojdi do nje in se pogovarjaj”.

Kako obvladati strah pred zavrnitvijo?

Kako lahko začneva obvladovati strah pred zavrnitvijo in dejansko prideva do tega, da bova sposobna pristopati do punc z manjšim strahom?

Prvi način je, da se spoznavanja ljudi lotiš postopoma.

Daj kompliment prodajalki v trgovini z oblekami, ali pa poslovnežu na ulici. Vprašaj babico na avtobusni postaji, kdaj pride naslednji avtobus. Namesto da neko lokacijo iščeš preko telefona, vprašaj ljudi za smer.

Na ta način si boš oblikoval pozitivne referenčne izkušnje, preko katerih boš svojemu telesu dal vedeti, da stik z neznanimi ljudmi ni nič hudega in da se ti ne bo zgodilo nič groznega, če boš pristopil do nove osebe in se z njo pogovoril.

Ko spraviš ta svoj strah pod kontrolo, ti preostane samo še pristopanje do punc, s katerimi si dejansko želiš nekaj več.

Drugi način pa je – “Just do it!”.

Haha, ja, vem, da sem rekel, da to ni najboljši nasvet, in za večino ljudi res ni. Je pa veliiiika bližnjica na poti spoznavanja punc. Malo prej sem ti omenil, da so referenčne izkušnje zelo pomembne za obvladovanje strahu.

No, najboljša referenčna izkušnja je, da pristopiš do res simpatične punce in vidiš, da se ne zgodi nič groznega. Če pa še nisi na točki, da bi bil to sposoben narediti, pa se raje drži prvega načina.

>>> popolnorazmerje.si